બહેરામપુરામાં આશરે પાંચ લાખ સ્કવેર ફૂટના વિશાળ પ્લોટમાં અંદા‌િજત ૧પ૦૦ ઢોર રાખવાની ક્ષમતા છે, પરંતુ તંત્રના તાજેતરના અભિયાનથી પણ ઢોરવાડામાં ઠાંસી ઠાંસીને ઢોર પૂરવાં પડે તેવી દહેશત સર્જાઇ છે. ઢોરવાડાના પાછળના ભાગમાં અલ્લાનગર વિસ્તાર છે. અલ્લાનગરમાં કાયદેસર અને ગેરકાયદે ‌િચકન-મટનની દુકાન ધમધમતી હોઇ રખડતાં કૂતરાં ઢોરવાડાની વાડ ઠેકીને અંદર ઘૂસી આવે છે અને ઢોરવાડાનાં ઢોરને પરેશાન કરે છે. ગમાણમાં ખાડા પડવાથી ગાય-ભેંસના ફસકી પડવાથી ટાંટિયા તૂટે છે. ગમાણ ઉપરની છત પણ તૂટેલી-ફૂટેલી હાલતમાં છે, જેના કારણે ચોમાસામાં વરસાદી પાણી ઢોરની મુસીબતમાં વધારો કરે છે. ગમાણમાં ઢોરને ખીલે બાંધીને રાખવાની વ્યવસ્થા પણ જર્જરિત થઇ ચૂકી હોઇ ઢોરને ગમે તેમ આડાં કે ઊભાં રખાય છે. વર્ષોજૂની ગટર લાઇન તત્કાળ રિપે‌રિંગ માગી લે તેવી છે. વરસાદી પાણીના નિકાલની સિસ્ટમ પણ બાબા આદમના જમાનાની છે. ગટર લાઇન અને સ્ટ્રોમ વોટર ડ્રેનેજ લાઇનના તૂટેલા મેનહોલ અને કેચપીટના કારણે ભારે વરસાદમાં ઢોરવાડો જ જળબંબાકાર થાય છે.